Diari Oficial de la Generalitat Valenciana


Sumari del DOGV 6526, del 23-05-2011 (2011/5154)

Notificació de la sentència dictada en el judici verbal de desnonament per falta de pagament número 703/2009.
-------------------------------------------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5154


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal de desnonament per falta de pagament número 703/2009. [2011/5154]  
Verbal desnonament falta pagament 000703/2009  
De: Inés Mas Puchol.   
Procurador: Justo José Cabrera Rovira.  
Contra: Eric Anthony Carrol.   
Procurador/a: -   
En aquest procediment verbal de desnonament, seguit a instàncies d'Inés Mas Puchol contra Eric Anthony Carrol, s'ha dictat la sentència que té la dispositiva que, literalment, és com segueix:   
«Dispositiva  
Estime la demanda interposada pel procurador Justo Cabrera Rovira, en nom i representació d'Inés Mas Puchol, contra Eric Anthony Carroll, i per això:   
1. Declare resolt per falta de pagament el contracte d'arrendament de data 8 de febrer de 2003, l'objecte del qual era l'habitatge siti a Xaló, camí de la Partida de Benibrai, número 3.  
2. Condemne Eric Anthony Carrol a pagar a la demandant la suma de 18.600 euros, en concepte de rendes vençudes i no pagades, així com les que s'hi reporten fins que se'n produïsca el llançament, més els interessos legals corresponents des de la interposició de la demanda.  
  
3. Condemne Eric Anthony Carroll, a lliurar a l'actora la possessió de l'habitatge esmentat i a abandonar-lo i deixar-lo lliure, amb l'advertència que, cas de no fer-ho voluntàriament, es podrà procedir al seu llançament en la fase d'execució de sentència (article 704 LEC).   
4. Eric Anthony Carroll ha de pagar les costes causades en aquest procediment.   
Notifiqueu aquesta sentència a les parts, i feu constar que en contra seua, la qual no té els efectes de cosa jutjada (article 447.2 LEC) i que no és ferma, es pot interposar un recurs d'apel·lació el qual s'haurà de presentar, si és el cas, davant aquest mateix Jutjat, dins del termini dels cinc dies següents a la notificació corresponent (articles 455 y 457 LEC).   
De conformitat amb el que estableix la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica del Poder Judicial, d'1 de juliol de 1985, perquè aquest recurs d'apel·lació s'admeta a tràmit, s'haurà de constituir un dipòsit de 50 euros, que es tornarà únicament en el cas que el recurs s'estime. Aquesta quantitat s'haurà d'ingressar en el compte de l'entitat Banesto que correspon a aquest expedient, i s'indicarà en el camp «Concepte» el codi «02 civil apel·lació» i la data de la resolució objecte de recurs, amb el format dd/mm/aaaa.   
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme.   
Publicació. La sentència anterior ha sigut donada, llegida i publicada pel magistrat jutge substitut que la firma, mentre estava constituït en audiència pública el dia de la seua data. En done fe».   
I atés que el demandat esmentat, Eric Anthony Carroll, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 22 d'octubre de 2010.- La secretària judicial: Esther Ferrer Cejalvo.